CELEX: 32011R1203
Language: et
Date: 2011-11-18 00:00:00
Title: Komisjoni rakendusmäärus (EL) nr 1203/2011, 18. november 2011 , teatavate kaupade klassifitseerimise kohta kombineeritud nomenklatuuris

23.11.2011   
            
            
               ET
            
            
               Euroopa Liidu Teataja
            
            
               L 305/12
            
         KOMISJONI RAKENDUSMÄÄRUS (EL) nr 1203/2011,
   18. november 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. november 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Jaemüügikomplekt, mis koosneb järgmistest osadest:
                  —   seade A: audio-video-(televisiooni-)signaali kaablita saatja sisseehitatud kaablita vastuvõtjaga raadiokaugjuhtimissignaalide jaoks, millel on infrapunasaatja ja kaks eraldi antenni, ning
                  —   seade B: audio-video-(televisiooni-)signaali kaablita vastuvõtja sisseehitatud kaablita saatjaga raadiokaugjuhtimissignaalide jaoks, millel on infrapunavastuvõtja ja kaks eraldi antenni.
                  Komplekt on ette nähtud audio-videosignaali edastamiseks 400 meetri raadiuses seadmega A ühendatud välisallikast (nt satelliitvastuvõtja või DVD-mängija) seadmega B ühendatud muule audio-videoseadmele nagu kuvar või televiisor.
                  Seadmelt A seadmele B sagedusel 2,4 GHz edastatavad audio- või videosignaalid on televisioonisignaali kujul.
                  Seadmelt B seadmele A sagedusel 433 MHz edastatavad signaalid tekitatakse infrapuna-kaugjuhtimispuldiga. Kõnealused signaalid on audio-videosignaalide edastamisest sõltumatud.
                  Kaugjuhtimispulti kasutatakse audio-videosaatjaga (seade A) ühendatud välisallika juhtimiseks.
                  
                      (1) Vt foto.
               
               
                  8528 71 99
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 c ja 6, XVI jaotise märkusega 3 ning CN-koodide 8528, 8528 71 ja 8528 71 99 sõnastusega.
                  Seadme A põhifunktsioon on rubriigis 8525 (vt XVI jaotise märkus 3) kirjeldatud audio-video-(televisiooni-)signaali edastamine.
                  Seadme B põhifunktsioon on rubriigis 8528 kirjeldatud televisioonisignaali vastuvõtmine. Kaugjuhtimispuldist tulevate signaalide edastamine on teisejärguline (vt XVI jaotise märkus 3).
                  Arvestades seadme A ja seadme B funktsioone, on komplekti otstarve televisiooni edastamine ja vastuvõtmine.
                  Toode on klassifitseerimise üldreegli 3 b tähenduses komplekt, mis koosneb rubriigi 8525 kohasest saateaparaadist ja rubriigi 8528 kohasest televisiooni vastuvõtuseadmest. Arvestades, et komplekti põhitunnused ei tulene kummastki komponendist, ei või seda klassifitseerida üldreegli 3 b põhjal.
                  Kuna komplekti ei või klassifitseerida üldreeglite 3 a või 3 b põhjal, tuleb see üldreegli 3 c põhjal klassifitseerida CN-koodi 8528 71 99 alla muu televisiooni vastuvõtuseadmena, mis projekti kohaselt ei sisalda kuvarit ega ekraani.
               
            
         
      
                  
                     
               
               
                  
                     
               
            
         (1)  Foto on üksnes illustratsiooniks.